CELEX: 32009D0540
Language: bg
Date: 2009-07-10 00:00:00
Title: 2009/540/ЕО: Решение на Комисията от 10 юли 2009 година за изменение на Решение 2002/253/ЕО по отношение на определенията на случаите за докладване на грип A(H1N1) на мрежата на Общността (нотифицирано под номер C(2009) 5465) (Текст от значение за ЕИП)

11.7.2009   
            
            
               BG
            
            
               Официален вестник на Европейския съюз
            
            
               L 180/24
            
         
      РЕШЕНИЕ НА КОМИСИЯТА
   
   от 10 юли 2009 година
   за изменение на Решение 2002/253/ЕО по отношение на определенията на случаите за докладване на грип A(H1N1) на мрежата на Общността
   (нотифицирано под номер C(2009) 5465)
   (текст от значение за ЕИП)
   (2009/540/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение № 2119/98/ЕО на Европейския парламент и на Съвета от 24 септември 1998 г. за създаване на мрежа за епидемиологично наблюдение и контрол на заразните болести в Общността (1), и по-специално член 3, буква в) от него,
   като има предвид, че:
   
               (1)
            
            
               В съответствие с член 2 от Решение 2002/253/ЕО на Комисията от 19 март 2002 г. за установяване на определения на случаите за докладване на заразни болести на мрежата на Общността съгласно Решение № 2119/98/ЕО на Европейския парламент и на Съвета (2), предвидените в приложението към посоченото решение определения за различните случаи следва да бъдат осъвременени до необходимата степен на основата на последните научни данни.
            
         
               (2)
            
            
               С Решение 2009/363/ЕО на Комисията от 30 април 2009 г. за изменение на Решение 2002/253/ЕО за установяване на определения на случаите за докладване на заразни болести на мрежата на Общността съгласно Решение № 2119/98/ЕО на Европейския парламент и на Съвета (3), бе въведено ново определение за случай във връзка с избухналата неотдавна в Северна Америка епидемия, причинена от нов грипен вирус и наскоро възникналите случаи в няколко държави-членки.
            
         
               (3)
            
            
               Междувременно Световната здравна организация официално присвои на разпространяващото се понастоящем заболяване наименованието „грип A(H1N1)“. Поради гореизложеното е необходимо Решение 2002/253/ЕО да се осъвремени, така че вместо наименованието, дадено на вируса с Решение 2009/363/ЕО, да се използва новоприсвоеното наименование.
            
         
               (4)
            
            
               Мерките, предвидени в настоящото решение, са в съответствие със становището на комитета, създаден на основание член 7 от Решение № 2119/98/ЕО,
            
         ПРИЕ НАСТОЯЩОТО РЕШЕНИЕ:
   Член 1
   В приложението към Решение 2002/253/ЕО заглавието „НОВ ГРИПЕН ВИРУС A(H1N1) (Т. НАР. ВИРУС НА СВИНСКИЯ ГРИП A(H1N1) ИЛИ МЕКСИКАНСКИ ГРИПЕН ВИРУС) (1)“ се заменя със заглавието „ГРИП A(H1N1)“.
   Член 2
   Адресати на настоящото решение са държавите-членки.
   
      Съставено в Брюксел на 10 юли 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 3.10.1998 г., стр. 1.
   
      (2)  ОВ L 86, 3.4.2002 г., стр. 44.
   
      (3)  ОВ L 110, 1.5.2009 г., стр. 58.